Period: Old Babylonian
Genre: Royal Inscription
Transliteration:
<SURFACE>
...larsa{ki}ma
...
...gi-ne₂-de₃
...sag₉-ga-bi
muš₃ nu-tum₂-mu-de₃
nam-lugal-bi
...e₃ aka-de₃
...sag₂ dug₄-ga-bi
...ga₂-ga₂-de₃
...ki-tuš du₁₀-ga
...
...{d}utu
...
...me-en
...
nam du₁₀ mu-un-tar
...ba-tu-de₃-en-na-ga₂
nam-sipa-bi ma-an-šum₂
nam-u₂-a eš₃-e uri₂{ki}ma
...
...ku₃
...
gur₇-du₆ gur₇-maš
{d}utu-ra gu₂-bi mi-ni-gur-gur
tur₃ amaš mi-ni-dagal
i₃ gara₂ mi-ni-hi-hi
un-mu u₂ šar₂-ra
mi-ni-gu₇
a he₂-ŋal₂-la mi-ni-nag
ša₃-bi-a sa-gaz lu₂-hul-ŋal₂
lu₂-nig₂-erim₂ mu-ha-lam
si-ga mu-un-su {lu₂}ki-gul-la
su-bi mi-ni-du₁₀
u₄ bala sag₉-ga-mu
2(diš) še gur-ta 2(ban₂) i₃-ta
1(u) ma-na siki-ta
1(u) gur zu₂-lum-ta-am₃
ganba ša₃ ma-da-ga₂-ka
ku₃ 1(diš) gin₂-e
ur₅-gin₇ ba-ra-sa₁₀
u₄-bi-a bad₃ gal larsa{ki}ma
hur-sag-gin₇ ki sikil-la mu-du₃
a₂ lu₂ 1(diš)-e
3(diš) ban₂ še-ta 2(diš) sila₃ ninda-ta
2(diš) sila₃ kaš-ta
2(diš) gin₂ i₃-ta-am₃
u₄ 1(diš)-e ur₅-gin₇ šu ba-an-ti
u₄ da-ri₂-še₃ mu-mu ga₂-ga₂-de₃
bad₃ gal-bi
temen ku₃ mi-ni-si
{d}utu u₃-ma-ni
sa₂ bi₂-in-dug₄
mu-še₃ im-mi-sa₄
di nig₂-gi-na {d}utu-ta
uru{ki}...še₃ ga-ba-al
mu-un-du₃-a
bad₃-bi du₆-du₆-ra mi-ni-šid
gu₂ nu-gar-ra-bi
giri₃ {d}utu lugal-ga₂-še₃ mi-ni-gur₂
in-dub {d}utu
lugal-ga₂-ke₄
ki-bi im-mi-gi₄

Cuneiform:
<SURFACE>
...𒌓𒀕𒆠𒈠
...
...𒄀𒉌𒉈
...𒊷𒂵𒁉
𒈹𒉡𒁺𒈬𒉈
𒉆𒈗𒁉
...𒌓𒁺𒀝𒉈
...𒉺𒃶𒅗𒂵𒁉
...𒂷𒂷𒉈
...𒆠𒆪𒄭𒂵
...
...𒀭𒌓
...
...𒈨𒂗
...
𒉆𒄭𒈬𒌧𒋻
...𒁀𒌅𒉈𒂗𒈾𒂷
𒉆𒉺𒇻𒁉𒈠𒀭𒋧
𒉆𒌑𒀀𒀊𒂊𒋀𒀕𒆠𒈠
...
...𒆬
...
𒄦𒇯𒄦𒈦
𒀭𒌓𒊏𒄘𒁉𒈪𒉌𒄥𒄥
𒉣𒇬𒁦𒈪𒉌𒂼
𒉌𒂶𒈪𒉌𒄭𒄭
𒌧𒈬𒌑𒊹𒊏
𒈪𒉌𒅥
𒀀𒃶𒅅𒆷𒈪𒉌𒅘
𒊮𒁉𒀀𒊓𒄤𒇽𒅆𒌨𒅅
𒇽𒃻𒉈𒊒𒈬𒄩𒇴
𒋛𒂵𒈬𒌧𒋢𒇽𒆠𒄢𒆷
𒋢𒁉𒈪𒉌𒄭
𒌓𒁄𒊷𒂵𒈬
𒈫𒊺𒄥𒋫𒑐𒉌𒋫
𒌋𒈠𒈾𒋠𒋫
𒌋𒄥𒅗𒈝𒋫𒀀𒀭
𒆠𒇴𒊮𒈠𒁕𒂷𒅗
𒆬𒁹𒂆𒂊
𒄯𒁶𒁀𒊏𒉚
𒌓𒁉𒀀𒂦𒃲𒌓𒀕𒆠𒈠
𒄯𒊕𒁶𒆠𒂖𒆷𒈬𒆕
𒀉𒇽𒁹𒂊
𒐈𒑏𒊺𒋫𒈫𒋡𒃻𒋫
𒈫𒋡𒁉𒋫
𒈫𒂆𒉌𒋫𒀀𒀭
𒌓𒁹𒂊𒄯𒁶𒋗𒁀𒀭𒋾
𒌓𒁕𒌷𒂠𒈬𒈬𒂷𒂷𒉈
𒂦𒃲𒁉
𒋼𒆬𒈪𒉌𒋛
𒀭𒌓𒅇𒈠𒉌
𒁲𒉈𒅔𒅗
𒈬𒂠𒅎𒈪𒄷𒈿
𒁲𒃻𒄀𒈾𒀭𒌓𒋫
𒌷𒆠...𒂠𒂵𒁀𒀠
𒈬𒌧𒆕𒀀
𒂦𒁉𒇯𒇯𒊏𒈪𒉌𒋃
𒄘𒉡𒃻𒊏𒁉
𒄊𒀭𒌓𒈗𒂷𒂠𒈪𒉌𒃵
𒅔𒁾𒀭𒌓
𒈗𒂷𒆤
𒆠𒁉𒅎𒈪𒄄